CELEX: 62017CN0440
Language: el
Date: 2017-11-06 00:00:00
Title: Υπόθεση C-440/17: Αίτηση προδικαστικής αποφάσεως την οποία υπέβαλε το Finanzgericht Köln (Γερμανία) στις 20 Ιουλίου 2017 — GS κατά Bundeszentralamt für Steuern

6.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 374/13
            
         Αίτηση προδικαστικής αποφάσεως την οποία υπέβαλε το Finanzgericht Köln (Γερμανία) στις 20 Ιουλίου 2017 — GS κατά Bundeszentralamt für Steuern
   (Υπόθεση C-440/17)
   (2017/C 374/18)
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Köln
   
      Διάδικοι στην υπόθεση της κύριας δίκης
   
   
      Προσφεύγουσα: GS
   
      Καθής: Bundeszentralamt für Steuern
   
      Προδικαστικά ερωτήματα
   
   
               Ι)
            
            
               Αντιβαίνει στο άρθρο 43 ΕΚ, σε συνδυασμό με το άρθρο 48 ΕΚ (νυν άρθρο 49 ΣΛΕΕ, σε συνδυασμό με το άρθρο 54 ΣΛΕΕ), εθνική φορολογική διάταξη, όπως η επίμαχη στην κύρια δίκη, κατά την οποία δεν παρέχεται απαλλαγή από τον επιβαλλόμενο επί της διανομής κερδών φόρο εισοδήματος από κεφάλαιο σε αλλοδαπή μητρική εταιρία της οποίας ο μοναδικός μέτοχος είναι κεφαλαιουχική εταιρία εγκατεστημένη στην ημεδαπή,
               εφόσον συμμετέχουν σε αυτήν πρόσωπα που δεν θα δικαιούνταν επιστροφή ή εξαίρεση, εάν αποκτούσαν άμεσα τα εισοδήματα, και εφόσον τα ακαθάριστα έσοδα της αλλοδαπής εταιρίας για το οικείο οικονομικό έτος δεν προέρχονται από ιδία οικονομική δραστηριότητα και
               
                           1.
                        
                        
                           δεν υφίστανται οικονομικοί ή άλλοι σοβαροί λόγοι για τη μεσολάβηση της αλλοδαπής εταιρίας σε σχέση με τα έσοδα αυτά ή
                        
                     
                           2.
                        
                        
                           η αλλοδαπή εταιρία δεν συμμετέχει στις εν γένει οικονομικές συναλλαγές με την άσκηση επιχειρηματικής δραστηριότητας προσαρμοσμένης στον εμπορικό της σκοπό,
                        
                     ενώ οι ημεδαπές μητρικές εταιρίες απαλλάσσονται του φόρου εισοδήματος από κεφάλαιο χωρίς να λαμβάνονται υπόψη οι ανωτέρω προϋποθέσεις;
            
         
               ΙΙ)
            
            
               Έχει το άρθρο 1, παράγραφος 2, της οδηγίας για τις μητρικές και τις θυγατρικές εταιρίες (1) την έννοια ότι απαγορεύει σε κράτος μέλος να θεσπίσει διάταξη κατά την οποία δεν παρέχεται απαλλαγή από τον επιβαλλόμενο επί της διανομής κερδών φόρο εισοδήματος από κεφάλαιο σε αλλοδαπή μητρική εταιρία της οποίας ο μοναδικός μέτοχος είναι κεφαλαιουχική εταιρία εγκατεστημένη στην ημεδαπή,
               εφόσον συμμετέχουν σε αυτήν πρόσωπα που δεν θα δικαιούνταν επιστροφή ή εξαίρεση, εάν αποκτούσαν άμεσα τα εισοδήματα, και τα ακαθάριστα έσοδα της αλλοδαπής εταιρίας για το οικείο οικονομικό έτος δεν προέρχονται από ιδία οικονομική δραστηριότητα και
               
                           1.
                        
                        
                           δεν υφίστανται οικονομικοί ή άλλοι σοβαροί λόγοι για τη μεσολάβηση της αλλοδαπής εταιρίας σε σχέση με τα έσοδα αυτά ή
                        
                     
                           2.
                        
                        
                           η αλλοδαπή εταιρία δεν συμμετέχει στις εν γένει οικονομικές συναλλαγές με την άσκηση επιχειρηματικής δραστηριότητας προσαρμοσμένης στον εμπορικό της σκοπό;
                        
                     
         
      (1)  Οδηγία 2011/96/ΕΕ του Συμβουλίου, της 30ής Νοεμβρίου 2011, σχετικά με το κοινό φορολογικό καθεστώς το οποίο ισχύει για τις μητρικές και τις θυγατρικές εταιρείες διαφορετικών κρατών μελών
   (ΕΕ 2011, L 345, σ. 8)· zuvor οδηγία 90/435/ΕΟΚ του Συμβουλίου της 23ης Ιουλίου 1990 σχετικά με το κοινό φορολογικό καθεστώς το οποίο ισχύει για τις μητρικές και τις θυγατρικές εταιρείες διαφορετικών κρατών μελών (ΕΕ 1990, L 225, σ. 6).